*Жоба*

**«Көпэтносты Қазақстан: этномәдени генезис»**

**жобасының тұжырымдамасы**

*(сарапшылардың қатысуымен отандық және шетелдік архивтерде*

*ғылыми-зерттеу жұмыстарын жүргізу)*

Жоба Қазақстанның көпэтносты халқының қалыптасуын зерттеуге бағытталған.

Жоба этномәдени генезис бойынша ғылыми-зерттеу жұмыстарын жүргізуді, Қазақстан этностарының тарихы мен дәстүрлері бойынша, оның ішінде Қазақстанның дамуына үлес қосқан этностардың көрнекті көшбасшылары мен танымал тұлғалары туралы материалдарды жинақтауды және жүйелеуді көздейді.

Жобаны іске асыруға ҚХА Ғылыми-сарапшылық кеңесінің мүшелері, этносаралық қатынастар саласындағы қазақстандық және шетелдік сарапшылар, этномәдени бірлестіктер және т.б. тартылатын болады.

Жоба аясында Қазақстанның мемлекеттік, ұлттық архивтерінен материалдар жинау, сондай-ақ Қазақстан этностарының тарихи шығу тегі елдерінің архивтерімен өзара іс-қимыл жасау жоспарланып отыр.

Жоба Қазақстанның көпэтносты халқының қалыптасу тарихын және этностардың тәуелсіздікті нығайтудағы, жаңғырту процесін іске асырудағы рөлін көрсетуге, қазақстандық этностардың мәдениетін өз елімізде және шетелдерде танымал етуге, Қазақстан этностарының тарихи шыққан елдерімен екі жақты мәдени-гуманитарлық байланыстарды нығайтуға, шетелде тұратын отандастардың әлеуетін пайдалана отырып, қоғамдық келісім мен жалпыұлттық бірліктің қазақстандық үлгісін ілгерілетуге ықпал ететін болады.

Жобаны іске асыру қорытындысы бойынша «Көпэтносты Қазақстан: этномәдени генезис» атты ғылыми-танымдық энциклопедия әзірлеу және басып шығару жоспарланып отыр.

Жобаны жүзеге асыру үшін келесі іс-шараларды өткізу көзделген:

- Қазақстан этностарының өкілдерін қоса отырып, ғылыми-зерттеу құрылымдарының қызметкерлері қатарынан құрамы 10-15 адамнан тұратын ғылыми-сарапшылық жұмыс тобын құру;

- «Көпэтносты Қазақстан: этномәдени генезис» тақырыбында республикалық онлайн-конференция ұйымдастыру»;

- Қазақстан этностары өкілдерінің өз этносы туралы генезис мәнмәтініндегі таныстырылымын *(тарихи-географиялық шығу тегі, этностардың пайда болуы)* тыңдай отырып, жұмыс тобының қызметін ұйымдастыру;

- ғылыми-зерттеу және талдау жұмыстарын жүргізу мақсатында, архив материалдарын, ғылыми мақалалар мен жарияланымдарды зерделеу және т.б. үшін 14 жақын және алыс шетелге *(Ресей, Өзбекстан, Әзірбайжан, Татарстан, Башқұртстан, Шешенстан, Тәжікстан, Грузия, Беларусь, Украина, Германия, Түркия, ШҰАР, Корея)* шетелдік іссапарлар ұйымдастыру;

- «Жібек жолындағы сұхбаттар» халықаралық мәдениеттану жобасын ұйымдастыру. Жобаның мақсаты – Орталық Азия аймағының елдері мен халықтары арасындағы жан-жақты байланыстарды жандандыруға және нығайтуға ықпал ету, аймақтық шекара маңындағы елдердің көрнекті ғалымдары мен жас буын арасындағы Орталық Азиядағы Жібек жолын зерттеушілердің ынтымақтастығын одан әрі дамыту бойынша диалог алаңын кеңейту. 2007 жылдан бастап жыл сайын Қазақстан, Қырғызстан, Тәжікстан, Түрікменстан және Өзбекстанның шығармашыл және гуманитарлық зиялы қауым өкілдерінің қатысуымен семинар өткізіледі. 2013 жылдан бастап Жібек жолы бойындағы халықтардың жадында сақталған бітімгершілік тәжірибесінің маңыздылығын ескере отырып, семинар жұмысына Орталық Азия елдерінің ЮНЕСКО істері жөніндегі Ұлттық комиссияларының Бас хатшылары қатысады.

- қазақстандық және шетелдік ғылыми қоғамдастықтың қатысуымен халықаралық онлайн-конференция ұйымдастыру.

- «Көпэтносты Қазақстан: этномәдени генезис» атты ғылыми-танымдық энциклопедия басып шығару.

Энциклопедияда конференциялар мен ғылыми-зерттеу жұмыстарының қорытындылары бойынша қазақстандық бірегейлікті қалыптастыру, Қазақстанның біртұтас халқының мәдениеті мен дәстүрлерінің өзара ықпалдастығы туралы, этномәдени және қоғамдық бірлестіктердің көпэтносты қоғамды топтастырудағы рөлі туралы материалдар, ұлттық бірліктің құндылықтық негіздері ұсынылатын болады. Ғылыми-танымдық басылым этносаяси және этносаралық қатынастар мәселелерімен айналысатын қоғам қайраткерлері мен жас ғалымдар үшін қызықты және пайдалы құрал болады.